Nafarroako Parlamentuko Mahaiak, 2022ko maiatzaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, Aroztegia Jauregiaren Udalez gaindiko Plan Sektorialaren Konpentsazio Batzordeak edo Palacio de Aroztegia SLk aurkeztutako ondare-erantzukizuneko erreklamazioari buruzkoa (10-22/PES-00159).

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko maiatzaren 16an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakizkion:

1.- Egia al da Aroztegia Jauregiaren Udalez gaindiko Plan Sektorialaren Konpentsazio Batzordeak edo Palacio de Aroztegia SLk ondare-erantzukizuneko erreklamazio bat aurkeztu diotela Nafarroako Gobernuari zerbitzu publikoen funtzionamendu txarragatik, zehazki segurtasun zerbitzuen funtzionamenduagatik, hain zuzen ere Foruzaingoaren jarduketagatik?

2.- Zenbaterainokoa da Aroztegia Jauregiaren Udalez gaindiko Plan Sektorialaren Konpentsazio Batzordeak edo Palacio de Aroztegia SLk aurkeztutako ondare-erantzukizuneko erreklamazioa?

Iruñean, 2022ko apirilaren 12an

Foru parlamentaria: Adolfo Araiz Flamarique